
PARLAMENTUL ROMÂNIEI

CAMERA DEPUTAŢILOR
	Comisia pentru buget, 
      finanţe şi bănci 
	                            Bucureşti,  09.05.2013
                            Nr. 22/157
                            PL-x 100/2013


                                                                AVIZ

asupra propunerii legislative pentru schimbarea denumirii satului Brazii, comuna Răduleşti, jud Ialomiţa, în satul Răduleşti

În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere şi avizare cu propunerea legislativă pentru schimbarea denumirii satului Brazii, comuna Răduleşti, jud Ialomiţa, în satul Răduleşti, trimis cu adresa nr. PL-x 100 din 16 aprilie 2013, înregistrată sub nr. 22/157 din 18 aprilie 2013.
  Conform prevederilor art. 75, alin.1 din Constituţia României, republicată, şi ale art.92 alin. 8 pct. 2 din Regulamentul Camerei Deputaţilor, republicat, Camera Deputaţilor este prima Cameră sesizată.

  Potrivit dispoziţiilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă menţionată mai sus, în şedinţa din  08 mai 2013.
Propunerea legislativă are ca obiect de reglementare schimbarea denumirii satului Brazii, comuna Răduleşti, jud Ialomiţa, în satul Răduleşti
     Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ transmis cu adresa nr. 245 din 5 aprilie 2013.  
  În urma dezbaterilor, membrii Comisiei au hotărât, în unanimitate, avizarea favorabilă a proiectului de lege.

  În raport cu obiectul şi conţinutul său, proiectul de lege face parte din categoria legilor organice.
                 PREŞEDINTE
             SECRETAR   
            Gheorghe DRAGOMIR
                Mihai-Aurel DONŢU
    ConsilierParlamentar
    Daniel Mărăcineanu

